stanford-oval/wikipedia huggingface dataset:
מגיד דבריו ליעקב

|  מידע כללי |
| --- | --- |
 מאת:  המגיד ממעזריטש
 שפת המקור:  עברית, יידיש
 סוגה:  חסידות
 נושא:  ליקוטי אמרים
 הסכמות:  רבי לוי יצחק מברדיטשוב, אשר צבי מאוסטראה
 הוצאה
 מקום הוצאה:  קורץ
 תאריך הוצאה:  ה'תקמ"א (1781)
 עורך:  המגיד מלוצק
 מהדורות נוספות
 תאריך מהדורות נוספות:  ה'תקמ"ד, ה'תקס"ח, ה'תרכ"ג, ה'תשל"ג, ה'תש"מ, ה'תשס"ה, ה'תשס"ו, ה'תש"ע, ה'תשפ"א, ה'תשפ"ד
 קישורים חיצוניים
 ויקיטקסט:  מגיד דבריו ליעקב
 היברובוקס:  19784
 
מגיד דבריו ליעקב הוא ספר חסידות המכיל לקוטי אמרים מהרב המגיד ממעזריטש שלוקטו ונאספו על ידי תלמידו המגיד מלוצק. הספר הוא האסופה הראשונה של תורת המגיד שהופיעה בדפוס.
שמו של המגיד ממעזריטש נרמז בסופי תיבות של שם הספר "מגיד דבריו ליעקב" (דוב).
הספר נדפס לראשונה בשנת ה'תקמ"א (1781) ומאז שב ונדפס פעמים רבות במהדורות שונות. המהדורות הבולטות שבהם מהדורת הוצאת ספרים קה"ת בהוראת הרבי מליובאוויטש בעריכת הרב יהודה לייב גרונר והרב אהרון חיטריק בשנת ה'תשל"ג, מהדורת האדמו"ר רבי אברהם יצחק קאהן מתולדות אהרון בשנת ה'תשל"א, המהדורה הביקורתית של ד"ר רבקה ש"ץ-אופנהיימר בשנת ה'תשל"ו ושוב מהדורת קה"ת המוערת בהוצאה החדשה בעריכת הרב עמנואל שוחט בשנת ה'תש"ע. מהדורה מבוארת לספר יצאה בשנת ה'תשפ"ד בהוצאת מעיינותיך עם ביאור מהרב מענדל וועכטער.
במהדורת השונות של הספר נוספו הסכמות מרבי לוי יצחק מברדיטשוב ורבי אשר צבי מאוסטראה.
תוכן הספר

בספר מובאים תורות הרב המגיד ממעזריטש על פרשיות התורה, המועדים ומאמרי חז"ל.
בפתח הספר מופיעה התנצלות מהמחבר, בחלק מהמהדורות הסכמות מרבי לוי יצחק מברדיטשוב ורבי אשר צבי מאוסטראה, הקדמת הספר מהמחבר. לאחר מכן מופיעה הקדמה שנייה.
החל מההדורה השנייה נדפסים עם הספר גם לקוטים חדשים מהמחבר, במהדורת קה"ת נוספו גם תורות ופתגמי הרב המגיד שלא מופיעים בספר, מלוקטים מתורת אדמור"י חב"ד. אמרות קודש של הרב המגיד אודות רבו הבעל שם טוב, הגהות וביאורים מאת אדמור"י חב"ד על תורות הרב המגיד. אמרות קודש מאדמור"י חב"ד אודות הרב המגיד. מנהגי הרב המגיד. מכתבי הרב המגיד והסכמות שנתן לספרים, קטע מספר בית רבי על הרב המגיד, נוסח המצבה ואגרות קודש. בסוף הספר נוספו מפתחות, הערות ציונים ומראי מקומות.
כבספרי חסידות רבים הספר דן בתפקידו של האדם בעולם, בסוגיית הצמצום והבריאה, בתיקון המידות, באהבת השם ויראתו, באמונה בהשם, בתפקידו ומעלתו של הצדיק ומעלת הבעל תשובה, בהשגחה פרטית והשגת אלוקות.
מהדורות הספר

מגיד דבריו ליעקב - מהדורה ראשונה - קורץ, ה'תקמ"א
מגיד דבריו ליעקב - מהדורה שנייה, בתוספת ליקוטים חדשים מהרב המחבר - קורץ, ה'תקמ"ד
מגיד דבריו ליעקב - לבוב, ה'תקנ"ב
מגיד דבריו ליעקב - בתוספת הסכמה מרבי אשר צבי מאוסטראה, אוסטראה, ה'תקנ"ד
מגיד דבריו ליעקב - בהוספת הסכמה מרבי לוי יצחק מברדיטשוב ברדיטשוב, ה'תקס"ח
מגיד דבריו ליעקב - לעמבערג, ה'תרכ"ג
מגיד דבריו ליעקב - סאטמער, ה'תרס"ה
מגיד דבריו ליעקב - לובלין, ה'תרפ"ז
מגיד דבריו ליעקב - ירושלים, ה'תשכ"ב
מגיד דבריו ליעקב - מהדורת ישראל קלפהולץ, בהוספת ספרים נוספים המלקטים את תורת המגיד, אור האמת ואור תורה ובהוספת תולדות הרב המגיד מהסופר אהרון סורסקי, תל אביב, ה'תשכ"ט
מגיד דבריו ליעקב - על ידי האדמו"ר רבי אברהם יצחק קאהן מתולדות אהרון, ירושלים,ה'תשל"א
מגיד דבריו ליעקב - מהדורה חדשה עם הוספות, בעריכת הרב יהודה לייב גרונר והרב אהרון חיטריק, קה"ת, ברוקלין, ניו יורק, ה'תשל"ג, ה'תש"מ, ה'תשס"ו, ה'תשפ"א
מגיד דבריו ליעקב - מהדורה ביקורתית, רבקה ש"ץ-אופנהיימר, ירושלים, ה'תשל"ו, מהדורה שנייה, מאגנס, ה'תשמ"ט
מגיד דבריו ליעקב, קה"ת, ברוקלין, ניו יורק, ה'תשס"ה
מגיד דבריו ליעקב - מהדורה מוערת בעריכת הרב עמנואל שוחט, קה"ת, ברוקלין, ניו יורק, ה'תש"ע
מגיד דבריו ליעקב המבואר - עם ביאור הרב מענדל וועכטער, בהוצאת קה"ת ומעיינותיך, כפר חב"ד, ה'תשפ"ד
הערות שוליים

↑  דף השער לצפייה באתר בית מכירות פומביות 'קדם'.
↑  מגיד דבריו ליעקב, לעמבערג, ה'תרכ"ג, באתר היברובוקס.
| --- | --- |
בקרת זהויות :  NLI: 987007521096405171  LCCN: n88109554  VIAF: 179480069   WorldCat (עם VIAF): 179480069
ניל ג'ונסטון

| --- | --- |

 לידה:  4 בפברואר 1929 צ'יליקותי, ארצות הברית 
 פטירה:  28 בספטמבר 1978 (בגיל 49) בדפורד, טקסס, ארצות הברית 
 עמדה:  סנטר
 גובה:  2.03 מטר
 מכללה:  אוניברסיטת המדינה של אוהיו
 היכל התהילה:  נבחר כשחקן בשנת 1990
 קבוצות כשחקן
 1951–1959     1961–1962:  פילדלפיה ווריורס   פיטסבורג רנס
 הישגים כשחקן
 זכייה באליפות ה-NBA‏ (1956)   6 בחירות למשחק האולסטאר (1953–1958)   4 בחירות לחמישיית העונה הראשונה (1953–1956)   חמישיית העונה השנייה (1957)   3 פעמים מלך הסלים של ה-NBA‏ (1953–1955)
 קבוצות כמאמן
 1959–1961:  פילדלפיה ווריורס
 
דונלד ניל ג'ונסטון (באנגלית: Donald Neil Johnston; ‏4 בפברואר 1929 – 28 בספטמבר 1978) היה כדורסלן אמריקאי ששיחק בעמדת הסנטר בקבוצת פילדלפיה ווריורס מליגת ה-NBA ומאמן כדורסל שאימן את הקבוצה במשך כשנתיים.
ג'ונסטון היה אחד מבכירי הסנטרים בתקופתו. הוא היה מלך הסלים של ה-NBA במשך שלוש שנים רצופות, נבחר שש פעמים למשחק האולסטאר, ארבע פעמים לחמישיית העונה ב-NBA ופעם אחת לחמישייה השנייה. בשנת 1990 נבחר להיכל התהילה של הכדורסל.
ראשית חייו

לאחר סיום לימודיו התיכוניים בחר ג'ונסטון ללמוד באוניברסיטת המדינה של אוהיו, בה כיכב במדי קבוצות הכדורסל והבייסבול.
לאחר לימודיו באוניברסיטה, המשיך ג'ונסטון ושיחק בייסבול במיינור ליג במשך כשנתיים וחצי.
קריירה ככדורסלן

בשנת 1951 חתם ג'ונסטון על חוזה בקבוצת פילדלפיה ווריורס. בעונת הבכורה שלו, עונת 1951/1952, שותף ג'ונסטון ב-15.5 דקות בלבד למשחק, בהן תרם 6.0 נקודות כמחליפו של אד מיקן. בעונתו השנייה בליגה חלו שינויים משמעותיים בקבוצה. פול אריזין, הקלעי המצטיין וקוטף הריבאונדים המוביל של הקבוצה, גויס לחיל הנחתים האמריקני בזמן מלחמת קוריאה, ומיקן נמכר באמצע השנה לאינדיאנפוליס אולימפיאנס.
עם עזיבתו של אריזין, הפך ג'ונסטון לשחקן המוביל של הקבוצה. הוא היה למלך הסלים של ה-NBA עם 1,564 נקודות, ולקוטף הריבאונדים המצטיין של קבוצתו עם 976 לאורך העונה. הוא נבחר לראשונה בקריירה להשתתף במשחק האולסטאר של ה-NBA ולחמישיית העונה הראשונה, אך פילדלפיה סיימה את העונה עם 12 ניצחונות בלבד מול 57 הפסדים, והייתה לקבוצה בעלת המאזן הגרוע ביותר בליגה. ג'ונסטון המשיך והיה למלך הסלים של ליגת ה-NBA גם בשנתיים הבאות, כשבעונת 1954/1955, על אף שובו של אריזין לקבוצה, היה גם מלך הריבאונדים של הליגה עם 1,085 כדורים חוזרים לאורך העונה; אולם פילדלפיה המשיכה והייתה לאחת הקבוצות החלשות בליגה, ולא הצליחה להעפיל לפלייאוף כל אותן השנים.
בעונת 1955/1956 שב אריזין לכושר המשחק שאפיין אותו, וחזר להיות הקלעי המוביל של פילדלפיה. ג'ונסטון, שהמשיך ותרם באותה העונה 22.1 נקודות למשחק, שלישי בליגה אחרי אריזין ובוב פטיט, סייע לקבוצתו לסיים את העונה במאזן הטוב ביותר בליגה,
לאחר פרישתו ממשחק

לקראת עונת 1959/1960 בחרה פילדלפיה ווריורס את וילט צ'מברלין בדראפט ה-NBA על מנת שיחליף את ג'ונסטון שסבל מפציעות רבות בברכיו. אדי גוטליב, בעליה של הקבוצה, ריחם על ג'ונסטון שאיבד את פרנסתו, ומינה אותו למאמנה של הקבוצה.
בשנת 1966 מונה לעוזר המאמן בקבוצת הכדורסל של אוניברסיטת וייק פורסט תחת ג'ק מקלוסקי, ובהמשך הקריירה אימן גם את פיטסבורג רנס מליגת ה-NBL.
ב-28 בספטמבר 1978, בעת משחק כדורסל בטקסס נפטר ג'ונסטון מהתקף לב.
בשנת 1990 נבחר להיכל התהילה של הכדורסל.
סטטיסטיקות קריירה > ב-NCAA

| עונה | קבוצה | משחקים | אחוזים מהשדה | אחוזים מהקו | נקודות |
| --- | --- | --- | --- | --- | --- |
| 1946/1947 | אוהיו סטייט | 7 |  | 0.375 | 1.9 |
| 1947/1948 | אוהיו סטייט | 20 | 0.306 | 0.529 | 9.0 |
| קריירה |  | 27 | 0.329 | 0.516 | 7.1 |
סטטיסטיקות קריירה > בעונה הסדירה

| עונה | קבוצה | משחקים | דקות | אחוזים מהשדה | אחוזים מהקו | ריבאונדים | אסיסטים | נקודות |
| --- | --- | --- | --- | --- | --- | --- | --- | --- |
| 1951/1952 | פילדלפיה ווריורס | 64 | 15.5 | .472 | .662 | 5.3 | 0.6 | 6.0 |
| 1952/1953 | פילדלפיה ווריורס | 70 | 45.2 | .452 | .700 | 13.9 | 2.8 | 22.3 |
| 1953/1954 | פילדלפיה ווריורס | 72 | 45.8 | .449 | .747 | 11.1 | 2.8 | 24.4 |
| 1954/1955 | פילדלפיה ווריורס | 72 | 40.5 | .440 | .766 | 15.1 | 3.0 | 22.7 |
| 1955/1956 | פילדלפיה ווריורס | 70 | 37.1 | .457 | .801 | 12.5 | 3.2 | 22.1 |
| 1956/1957 | פילדלפיה ווריורס | 69 | 36.7 | .447 | .826 | 12.4 | 2.9 | 22.8 |
| 1957/1958 | פילדלפיה ווריורס | 71 | 33.9 | .429 | .819 | 11.1 | 2.3 | 19.5 |
| 1958/1959 | פילדלפיה ווריורס | 28 | 14.0 | .329 | .784 | 5.0 | 0.8 | 6.3 |
| קריירה |  | 516 | 35.5 | .444 | .768 | 11.3 | 2.5 | 19.4 |
סטטיסטיקות קריירה > בפלייאוף

| עונה | קבוצה | משחקים | דקות | אחוזים מהשדה | אחוזים מהקו | ריבאונדים | אסיסטים | נקודות |
| --- | --- | --- | --- | --- | --- | --- | --- | --- |
| 1951/1952 | פילדלפיה ווריורס | 3 | 10.7 | .500 | .750 | 3.3 | 0.3 | 5.3 |
| 1955/1956 | פילדלפיה ווריורס | 10 | 39.7 | .408 | .707 | 14.3 | 5.1 | 20.3 |
| 1956/1957 | פילדלפיה ווריורס | 2 | 42.0 | .321 | .667 | 17.5 | 4.5 | 19.0 |
| 1957/1958 | פילדלפיה ווריורס | 8 | 23.6 | .385 | .818 | 8.6 | 1.8 | 10.9 |
| קריירה |  | 23 | 30.5 | .390 | .734 | 11.2 | 3.3 | 15.0 |
סטטיסטיקות קריירה > סטטיסטיקות כמאמן

| עונה | קבוצה | משחקים | ניצחונות | הפסדים | אחוז ניצחונות | מיקום | משחקי פלייאוף | ניצחונות | הפסדים | אחוז | העפלה |
| --- | --- | --- | --- | --- | --- | --- | --- | --- | --- | --- | --- |
| 1959/1960 | פילדלפיה ווריורס | 75 | 49 | 26 | .653 | מקום 2 במזרח | 9 | 4 | 5 | .444 | גמר המזרח |
| 1960/1961 | פילדלפיה ווריורס | 79 | 46 | 33 | .582 | מקום 2 במזרח | 3 | 0 | 3 | .000 | סיבוב ראשון |
הערות שוליים

1 2  Hayes, 3 other, inductedinto Hall
↑  1951-52 Philadelphia Warriors Roster and Stats
↑  1952-53 Philadelphia Warriors Transactions
↑  עד עונת 1968/1969 תואר מלך הסלים של הליגה ניתן על פי סך הנקודות בעונה. החל מעונה זו ניתן התואר לשחקן בעל ממוצע הקליעה למשחק הגבוה ביותר, בתנאי ששיחק לפחות 70 משחקים וקלע לפחות 1,400 נקודות
↑  1955-56 NBA Leaders
↑  Robert Cherry, Wilt: Larger than life p.90
↑  "Neil Johnston Joins Wake Coaching Staff"
↑  HISTORY OF THE AMERICAN BASKETBALL LEAGUE
ביל שרמן

| --- | --- |

 לידה:  25 במאי 1926 אבילין שבטקסס, ארצות הברית
 פטירה:  25 באוקטובר 2013 (בגיל 87) רדונדו ביץ', ארצות הברית 
 עמדה:  קלע
 גובה:  1.85 מטרים
 מכללה:  אוניברסיטת דרום קליפורניה
 דראפט:  בחירה מספר 17, 1950 וושינגטון קפיטולס
 היכל התהילה:  נבחר כשחקן בשנת 1976   נבחר כמאמן בשנת 2004
 קבוצות כשחקן
 1950–1951   1951–1961:  וושינגטון קפיטולס   בוסטון סלטיקס
 הישגים כשחקן
 4 אליפויות NBA‏ (1957, 1959–1961)   4 בחירות לחמישיית העונה הראשונה (1956–1959)   3 בחירות לחמישיית העונה השנייה (1953, 1955, 1960)   8 השתתפויות במשחק האולסטאר (1953–1960)   MVP של משחק האולסטאר (1955)   אחד מ-50 השחקנים הגדולים בתולדות ה-NBA
 קבוצות כמאמן
 1961–1962 1966–1968 1968–1971 1971–1976:  קליבלנד פייפרס סן פרנסיסקו ווריורס לוס אנג'לס/יוטה סטארס לוס אנג'לס לייקרס
 הישגים כמאמן
 אליפות ה-NBA‏ (1972)   אליפות ה-ABA‏ (1971)   אליפות ה-ABL‏ (1962)   מאמן העונה ב-NBA‏ (1972)   מאמן העונה ב-ABA‏ (1970)
 קבוצות כג'נרל מנג'ר
 1976–1982:  לוס אנג'לס לייקרס
 הישגים כג'נרל מנג'ר
 2 זכיות באליפות ה-NBA‏ (1980, 1982)
 
ויליאם וולטון "ביל" שרמן (באנגלית: William Walton "Bill" Sharman;‏ 25 במאי 1926 – 25 באוקטובר 2013) היה כדורסלן ומאמן בליגת ה-NBA.
נעורים ומכללות

שרמן נולד בטקסס. הוא סיים את לימודיו בבית ספר תיכון בקליפורניה. בחר להמשיך לאוניברסיטת דרום קליפורניה ומכיוון שהתבלט הן ככדורסלן, הן כשחקן בייסבול, חתם על חוזה כמקצוען בשני הענפים: בקבוצת הכדורסל וושינגטון קפיטולס שבחרה בו בדראפט ה-NBA ‏1950 במקום ה-17, ובמקביל חתם בקבוצת ברוקלין דודג'רס מליגת ה-MLB.
בשנים 1950–1955 שיחק שרמן בייסבול בקבוצת המיינור ליג של הברוקלין דודג'רס. הוא הצטרף לקבוצה הבכירה של הדודג'רס בנשיונל ליג ב-1951. ב-27 בספטמבר אותה שנה נזרקו כל שחקני הדודג'רס מהמשחק כתוצאה מוויכוח עם השופט, וכך זכה שרמן להפוך לשחקן היחיד אי פעם שנזרק ממשחק במייג'ור ליג, מבלי שזכה לקחת חלק פעיל אף לא במשחק אחד בליגה.
קריירת משחק ב-NBA

עם זאת, פרסומו בא לו בעיקר מהקריירה שלו בתחום הכדורסל; הוא נודע במיוחד משנותיו כשחקן הבוסטון סלטיקס בשנות ה-50, אז שיתף פעולה עם הרכז האגדי בוב קוזי, במה שיש המחשיבים כצמד הקו האחורי הטוב בכל הזמנים. בזמן שקוזי היה מנהל המשחק העיקרי, שרמן התרכז בעיקר בקליעה.
שרמן היה אחד מהגארדים הראשונים שקלע מהשדה בדיוק של מעל 40%. הוא הוביל את ה-NBA באחוזי קליעה מקו העונשין בשבע שנים שונות והישגו מעונת 1958–1959, 93.2% מהקו, נותר שיא NBA עד עונת 1976–1977, אז התעלה ארני דיגרגוריו על הנתון הזה. שרמן עדיין מחזיק בשיא קליעות העונשין הרצופות בפלייאוף, 56 ללא החטאה. שרמן נבחר לחמישיית העונה ב-NBA ארבע שנים רצופות בין 1956 ל-1959, ובשנים 1953, 1955 ו-1960 נבחר לחמישייה השנייה. שרמן שיחק שמונה פעמים במשחק האולסטאר של ה-NBA וב-1955 נבחר ל-MVP של האולסטאר. מלבד הצטיינותו בצד ההתקפי, נודע שרמן כשומר עיקש וקשוח. קריירת המשחק שלו ב-NBA הסתיימה ב-1961.
קריירת אימון

ב-1971 הפך למאמן היוטה סטארס והוביל את הקבוצה לזכייה בתואר אליפות ה-ABA כשהוא חולק את תואר מאמן השנה עם מאמן נוסף. לאחר שהתפטר מתפקידו ביוטה, חתם שרמן על חוזה לאימון הלוס אנג'לס לייקרס. נוצרה מחלוקת לאחר עזיבתו, שכן הבעלים של יוטה תבע את שרמן בטענה שהפר את חוזהו והגיש תביעת נזיקין גם נגד הבעלים של הלייקרס בטענה שעודד את הפרת החוזה. תחילה נפסק כי על שרמן לשלם פיצוי בסך 250 אלף דולר, אולם שרמן ערער והביא להפיכת ההחלטה. בשנה שלאחר מכן אימן שרמן את הלייקרס אותה הובילו וילט צ'מברלין וג'רי וסט לשיא של 33 ניצחונות רצופים, למאזן עונתי שהיווה שיא באותה תקופה, 69 ניצחונות לעומת 13 הפסדים, ולאליפות ראשונה של הלייקרס מזה כעשור, כששרמן זוכה לקינוח בתואר מאמן השנה ב-NBA. הוא אחד משני מאמנים בלבד שזכו גם באליפות ה-NBA וגם באליפות ה-ABA. במקרה, גם המאמן השני שזכה להישג, אלכס האנום, אימן בשנת 1967 קבוצה, פילדלפיה 76', שהובלה על ידי צ'מברלין לזכייה באליפות ה-NBA.
לאחר הפרישה

שרמן נבחר להיכל התהילה של הכדורסל כשחקן ב-1976 וכמאמן ב-2004. הוא אחד משלושה אנשים בלבד, לצד ג'ון וודן ולני וילקינס שנבחרו להיכל התהילה הן כשחקנים, הן כמאמנים. ב-29 באוקטובר 1996 נבחר שרמן לרשימת 50 השחקנים הגדולים בתולדות ה-NBA.
שרמן חיבר שני ספרים: Sharman on Basketball Shooting ו-The Wooden-Sharman Method: A Guide to Winning Basketball אותו כתב עם ג'ון וודן ובוב סלצר. אולם ההתעמלות בתיכון פורטרוויל שבקליפורניה, בו למד, נקרא על שמו.
מת ב-25 באוקטובר 2013 בגיל 87, לאחר שלקה בשבץ מוחי.
סטטיסטיקות קריירה כשחקן

| --- | --- |
: = הוביל את ה-NBA בעונה זו
: = זכה באליפות ה-NBA בעונה זו
מודגש: = שיא קריירה
סטטיסטיקות קריירה כשחקן > בעונה הסדירה ב-NBA

| עונה | קבוצה | משחקים | דקות | אחוזים מהשדה | אחוזים מהקו | ריבאונדים | אסיסטים | נקודות |
| --- | --- | --- | --- | --- | --- | --- | --- | --- |
| 1950/1951 | וושינגטון | 31 | – | 0.370 | 0.889 | 3.5 | 1.3 | 12.2 |
| 1951/1952 | בוסטון | 63 | 22.0 | 0.389 | 0.859 | 3.5 | 2.4 | 10.7 |
| 1952/1953 | בוסטון | 71 | 32.9 | 0.436 | 0.850 | 4.1 | 2.7 | 16.2 |
| 1953/1954 | בוסטון | 72 | 34.3 | 0.450 | 0.844 | 3.5 | 3.2 | 16.0 |
| 1954/1955 | בוסטון | 68 | 36.1 | 0.427 | 0.897 | 4.4 | 4.1 | 18.4 |
| 1955/1956 | בוסטון | 72 | 37.5 | 0.438 | 0.867 | 3.6 | 4.7 | 19.9 |
| 1956/1957 | בוסטון | 67 | 35.9 | 0.416 | 0.905 | 4.3 | 3.5 | 21.1 |
| 1957/1958 | בוסטון | 63 | 35.1 | 0.424 | 0.893 | 4.7 | 2.7 | 22.3 |
| 1958/1959 | בוסטון | 72 | 33.1 | 0.408 | 0.932 | 4.1 | 2.5 | 20.4 |
| 1959/1960 | בוסטון | 71 | 27.0 | 0.456 | 0.866 | 3.7 | 2.0 | 19.3 |
| 1960/1961 | בוסטון | 61 | 25.2 | 0.422 | 0.921 | 3.7 | 2.4 | 16.0 |

| קריירה |  | 711 | 32.0 | 0.426 | 0.883 | 3.9 | 3.0 | 17.8 |
| אולסטאר |  | 8 | 24.3 | 0.385 | 0.815 | 3.9 | 2.0 | 12.8 |
סטטיסטיקות קריירה כשחקן > בפלייאוף ה-NBA

| עונה | קבוצה | משחקים | דקות | אחוזים מהשדה | אחוזים מהקו | ריבאונדים | אסיסטים | נקודות |
| --- | --- | --- | --- | --- | --- | --- | --- | --- |
| 1951/1952 | בוסטון | 1 | 27.0 | 0.583 | 1.000 | 3.0 | 7.0 | 15.0 |
| 1952/1953 | בוסטון | 6 | 33.5 | 0.333 | 0.938 | 2.5 | 2.5 | 11.7 |
| 1953/1954 | בוסטון | 6 | 34.3 | 0.432 | 0.860 | 4.2 | 1.7 | 18.8 |
| 1954/1955 | בוסטון | 7 | 41.4 | 0.500 | 0.921 | 5.4 | 5.4 | 20.7 |
| 1955/1956 | בוסטון | 3 | 39.7 | 0.391 | 0.941 | 2.3 | 4.0 | 17.3 |
| 1956/1957 | בוסטון | 10 | 37.7 | 0.381 | 0.953 | 3.5 | 2.9 | 21.1 |
| 1957/1958 | בוסטון | 11 | 36.9 | 0.407 | 0.929 | 4.9 | 2.3 | 21.1 |
| 1958/1959 | בוסטון | 11 | 29.3 | 0.425 | 0.966 | 3.3 | 2.5 | 20.1 |
| 1959/1960 | בוסטון | 13 | 28.0 | 0.421 | 0.811 | 3.5 | 1.5 | 16.8 |
| 1960/1961 | בוסטון | 10 | 26.1 | 0.511 | 0.889 | 2.7 | 1.7 | 16.8 |

| קריירה |  | 78 | 33.0 | 0.426 | 0.911 | 3.7 | 2.6 | 18.5 |
דייוויד רודישה

דייוויד לקוטה רודישה (באנגלית: David Lekuta Rudisha; נולד ב-17 בדצמבר 1988) הוא אתלט קנייתי. הוא פעמיים ברציפות אלוף אולימפי (לונדון 2012, ריו דה ז'ניירו 2016), פעמיים אלוף העולם (טגו 2011 ובייג'ינג 2015) ושיאן העולם הנוכחי בריצת 800 מטר.
ביוגרפיה

רודישה נולד בקילגוריס. הוא שייך לשבט המסאי. אביו דניאל רודישה זכה במדליית כסף אולימפיאדת מקסיקו סיטי (1968) בריצת שליחים 4x400 מטר.
ביוגרפיה > 2006

באליפות העולם באתלטיקה לנוער שנערכה בבייג'ינג, סין באוגוסט 2006 זכה רודישה במדליית זהב בריצת 800 מטר בתוצאה של 1:47.40 דקות.
ביוגרפיה > 2008 > אלוף אפריקה

באליפות אפריקה באתלטיקה שנערכה באדיס אבבה, אתיופיה בשנת 2008 זכה רודישה במדליית זהב בריצת 800 מטר בתוצאה של 1:44.20 דקות.
ביוגרפיה > 2009

באליפות העולם שנערכה בברלין, גרמניה בשנת 2009 סיים רודישה במקום 11 בריצת 800 מטר בתוצאה של 1:45.40 דקות. הוא סיים שלישי במקצה חצי הגמר השלישי. שני הרצים הראשונים מכל מקצה חצי גמר עלו ישירות לשלב הגמר ושני הרצים בעלי התוצאות המהירות משלושת חצאי הגמר עלו לשלב הגמר, אך הוא קבע את התוצאה שלישית המהירה בטיבה ולכן לא עלה לגמר ודורג תשיעי, אלא שבאופן חריג הוחלט להוסיף שני רצים נוספים ממקצה חצי הגמר הראשון שנפלו בריצה ולכן דורג לבסוף במקום ה-11.
ביוגרפיה > 2009 > שיאן אפריקה

בתחרות אתלטיקה במסגרת גראנד פרי שנערכה ברייטי, איטליה בספטמבר אותה שנה קבע רודישה בריצת 800 מטר שיא אפריקאי חדש של 1:42.01 דקות, תוצאה הרביעית בטיבה בעולם בכל הזמנים, שיפור לשיא בן 25 השנים של סמי קוסקיי (1:42.28 דקות).
ביוגרפיה > 2010

בתחרות שנערכה בסידני, אוסטרליה בפברואר 2010 קבע רודישה בריצת 400 מטר שיא אישי של 45.50 שניות.
בתחרות אתלטיקה שנערכה בהוסדן בלגיה ביולי אותה שנה קבע רודישה בריצת 800 מטר שיא אישי חדש של 1:41.51 דקות, תוצאה השנייה בטיבה בעולם בכל הזמנים. שלושה שבועות לאחר מכן באליפות אפריקה באתלטיקה שנערכה ניירובי, קניה זכה רודישה במדליית זהב והגן על תוארו בריצת 800 מטר בשיא תחרות חדש של 1:42.84 דקות.
ביוגרפיה > 2010 > שיאן עולם

בתחרות אתלטיקה שנערכה בברלין באוגוסט אותה שנה קבע רודישה בריצת 800 מטר שיא עולם חדש של 1:41.09 דקות, שיפור בשתי מאיות השנייה לשיא בן 13 השנים של וילסון קיפקטר יליד קניה המתחרה עבור דנמרק (1:41.11 דקות). שבוע לאחר מכן שבר שוב את השיא כשקבע תוצאה של 1:41:01 דקות בתחרות ברייטי שבאיטליה.
באולימפיאדת לונדון (2012) קבע רודישה שיא עולם חדש בתוצאה של 1:40:91
ביוגרפיה > 2011 > אלוף עולם

באליפות העולם שנערכה בדאיגו, קוריאה הדרומית באוגוסט 2011 זכה רודישה במדליית זהב בריצת 800 מטר בתוצאה של 1:43.91 דקות, לפני אבובקר קאקי מסודאן (1:44.41 דקות) ויורי בורזקובסקי מרוסיה (1:44.49 דקות).
ביוגרפיה > 2012 > אלוף אולימפי

באולימפיאדת לונדון (2012) זכה רודישה במדליית זהב בריצת 800 מטר בשיא עולם חדש של 1:40:91 דקות, לפני ניג'ל אמוס מבוטסואנה שקבע שיא לאומי חדש של 1:41.73 דקות ובן ארצו טימותי קיטום שקבע אף הוא שיא אישי חדש של 1:42.53 דקות. כל יתר הרצים שברו בריצת הגמר את שיאם האישי.
ביוגרפיה > 2015

באליפות העולם שנערכה בבייג'ינג, סין באוגוסט 2015 זכה רודישה במדליית זהב בריצת 800 מטר בתוצאה של 1:45.84 דקות, לפני אדם קשצ'וט מפולין (1:46.08 דקות) ואמל טוקה מבוסניה והרצגובינה (1:46.30 דקות)
ביוגרפיה > 2016 > אלוף אולימפי

באולימפיאדת ריו דה ז'ניירו (2016) זכה רודישה במדליית זהב בריצת 800 מטר בתוצאה 1.42.15 דקות, לפני תאופיק מחלופי מאלג'יריה (1.42.61 דקות) וקלייטון מרפי מארצות הברית (1.42.93 דקות) ובכך הגן על תוארו.
תארים והישגים

בשנת 2010 זכה רודישה בתואר אתלט השנה בעולם.
הערות שוליים

↑  Daniel Rudisha
| --- | --- |
בקרת זהויות :  World Athletics: 14209691
מערבולת

מערבולות קצה כנף של מטוס קל, נראית בעזרת עשן צבעוני.
מערבולת באטמוספירה של כדור הארץ
מְערבולת היא זרימה של חומר במעגל, בדרך כלל נוזל או גז. הזרימה בדרך כלל אינה זרימה למינרית (חלקה) אלא טורבולנטית. מהירות זרימת החומר ומהירותו הזוויתית גבוהות ביותר במרכז המערבולת וקטנות לקראת השוליים.
תכונות

הלחץ במערבולת נמוך ביותר במרכז, במקום בו המהירות היא הגבוהה ביותר, וגדל בשוליים. לעיתים רואים את מרכז המערבולת באוויר מכיוון שאדי מים מתעבים בלחץ הנמוך. שדי אבק הם סוג של מערבולת באוויר שבמרכזה אבק שנשאב מעלה בלחץ הנמוך.
מרכזה של המערבולת יוצר קו, הנקרא קו המערבולת, וכל חלקיק חומר במערבולת מסתובב סביבו. קווי מערבולת יכולים להתחיל ולהסתיים רק בגבולות החומר, או ליצור לולאה סגורה, הם לא יכולים להתחיל או להסתיים באמצע החומר. מערבולות נוטות להתחבר אל משטחים מוצקים. לדוגמה, בדרך כלל נוצרת מערבולת בקדמתו של מדחף או מנוע סילון שנע במהירות נמוכה. קצה אחד של המערבולת מתחבר למשטח, והקצה השני נוטה להתחבר לאדמה כאשר המטוס נע על המסלול. המערבולת במקרה זה עלולה לשאוב לתוכה מים ואבנים קטנות שנכנסים בהמשך למנוע.
שתי מערבולות שקוויהן מקבילים בקירוב, ומסתובבות באותו כיוון, יכולות להתלכד למערבולת אחת. לדוגמה, מערבולות הנוצרות במדחף ובשפת הזרימה של כנף מתחברות למערבולת קצה כנף אחת, כאשר מהכנף השמאלית המערבולת נעה עם כיוון השעון (במבט מאחור) ומהימנית נגד כיוון השעון. שתי המערבולות אינן מתחברות אלא נשארות נפרדות בשובל שמאחורי המטוס, תופעה אשר מסוכנת לכלי טיס אחר העובר באזור המערבולות הללו (ראו תמונה).
במערבולת אגורה אנרגיה רבה כתנע זוויתי, כלומר בתנועה הסיבובית של החומר. אנרגיה זו לא מתפזרת במערבולת אידיאלית, אולם צמיגות החומר גורמת לאיבוד אנרגיה בצורת חום (כמו בחיכוך), כך שהאנרגיה של המערבולת דועכת, בעיקר ממרכז המערבולת. צמיגות החומר גם גורמת לכך שקו המערבולת יכול להסתיים באמצע החומר ולא רק בגבול.
דוגמאות

מערבולות נוצרות תדיר במעבר של נוזל או גז בצמוד למשטח מוצק. החומר הצמוד למשטח אינו זורם, ולכן יוצר יחד עם החומר הזורם מערבולת.
מערבולת ים (whirlpool או maelstrom) - נוצרת כתוצאה מזרמים חזקים, בדרך כלל במצרי ים. דוגמאות בולטות למערבולות בים הן המוסקסטראומן (Moskstraumen) והסלטסטראומן (Saltstraumen) בנורווגיה, מערבולת החזיר הזקן (Old Sow) והמערבולות במעבר סקוקומצ'ק (Skookumchuck) בקנדה, ומערבולות נארוטו (Naruto) ביפן.
באוויר:
מערבולות קצה כנף במטוס, ומערבולות היוצרות חיכוך על כנפי מטוסים ועל המפרשים של סירת מפרש.
טורנדו, ענן משפך, עלעול חול ונד מים הם מערבולות אוויר בעלות קוטר של מטרים ספורים עד מאות מטרים.
סופה טרופית (הוריקן, טייפון או ציקלון) היא מערבולת אוויר בקוטר של מאות קילומטרים הנוצרת כתוצאה מהתאדות מים במרכזה והתעבות האדים בגובה רב, ומושפעת מסיבוב כדור הארץ.
מערבולת הקוטב (Polar vortex) היא מערבולת יציבה אשר נוצרת בקטבים ונמשכת כל חודשי החורף.
באלקטרומגנטיות, זרמים חשמליים ושדות מגנטיים יכולים ליצור מערבולות בחומרים.
דיסקת ספיחה של חור שחור.
במוליך-על ובנוזל-על יכולות להיווצר מערבולות קוונטיות.
ניתוח

ערבוליות (Vorticity) היא מידה לעוצמת המערבולת. הערבוליות היא הסיבוביות ליחידת שטח בנקודה מסוימת. זהו וקטור שכיוונו מקביל בקירוב לכיוון קו המערבולת. במדעי האטמוספירה תנועת האוויר היא אופקית ברובה (והערבוליות אנכית ברובה) כך שנהוג להשתמש ברכיב האנכי של הערבוליות כגודל סקלרי ולא וקטורי.
באופן מתמטי, ערבוליות  \ {\vec {\omega }} מוגדרת כרוטור של מהירות הזרימה  \ {\vec {u}}:
זרימה רוטציונית היא זרימה שבה הערבוליות שונה מ-0, והיא המאפיינת מערבולת.
סירקולציה (circulation) מוגדרת כאינטגרל קווי של מהירות הזרימה על לולאה סגורה  \ C, ביחידות של אורך בריבוע חלקי זמן:
ניתן לקשר סירקולציה לערבוליות באמצעות משפט סטוקס, המקשר בין אינטגרל קווי לאינטגרל כפול על פני המשטח  \ S אשר נתחם בלולאה הסגורה:
ומכאן נובע שהערבוליות בנקודה היא הסירקולציה ליחידת שטח על פני לולאה קטנה מאוד (אינפיניטסימלית) סביב הנקודה.
כוח העילוי ליחידת מוטה הפועל על גוף בשדה זרימה דו-ממדי ללא צמיגות, על פי משפט קוטה-יוקובסקי, הוא מכפלת הסירקולציה בצפיפות הזורם  \ \rho  ובמהירות הגוף ביחס לזרם החופשי (free-stream)  \ V:
העילוי נוצר על פי המהירות היחסית בין הגוף לזורם, כלומר בין אם הזורם הוא בעל זרימה רוטציונית ובין אם הגוף עצמו מסתובב. תופעת יצירת העילוי באמצעות גוף מסתובב נקראת אפקט מגנוס (Magnus effect). הסירקולציה סביב כנף היא סופית, וקשורה לערבוליות של שכבת הגבול. מחוץ לשכבת הגבול הערבוליות מתאפסת ולכן הסירקולציה קבועה.
משפט הסירקולציה של קלווין (Kelvin's circulation theorem) קובע שהסירקולציה של לולאה סגורה אשר נעה עם הזורם היא קבועה בזמן.
מערבולת רוטציונית ואי-רוטציונית

שני מצבי קצה של מערבולת אידיאלית הם: מערבולות חופשיות, שבהן הזרימה אינה רוטציונית, כלומר הערבוליות מתאפסת בכל נקודה מלבד במרכז, ומערבולות רוטציוניות או מאולצות, שבהן הערבוליות אינה מתאפסת. מערבולת אמיתית נמצאת באחד משני מצבים אלו או במצב ביניים, כאשר נוספות לה בין היתר תופעות הנובעות מצמיגות החומר ומהקצוות של החומר.
עלים במערבולת, מצב הבסיס לשני סוגי המערבולת
עלים במערבולת רוטציונית (מאולצת) מסתובבים גם סביב צירם
עלים במערבולת אי-רוטציונית (חופשית) אינם מסתובבים סביב צירם
מערבולת רוטציונית ואי-רוטציונית > מערבולת אי-רוטציונית (חופשית)

במערבולת חופשית מהירות הזרימה (המהירות המשיקית,  \ v_{\theta }) גבוהה יותר ככל שמתקרבים למרכז, והיא יחסית להיפוך המרחק מהמרכז  \ r: 
 v_{\theta }={\frac {\Gamma }{2\pi r}}\,
התנע הזוויתי הוא קבוע, והערבוליות שווה לאפס בכל נקודה פרט למרכז, שם היא מתבדרת (ערכה שואף לאינסוף). הסירקולציה בכל מסלול סביב המערבולת קבועה. במערבולת על פני השטח (כמו בכיור ביתי או מערבולת בים), לקראת מרכז המערבולת פני החומר משתפלים מטה בחדות כמו היפוך ריבוע המרחק מהמרכז.